สถาบันคุ้มครองเงินฝากให้ความมั่นใจผู้ฝากเงิน
สถาบันคุ้มครองเงินฝากย้ำผู้ฝากเงินโปรดสังเกต &#8220;โลโก้ตราสัญลักษณ์สถาบันคุ้มครองเงินฝาก&#8221; ได้ที่ทำการสถาบันการเงินทุกสาขาทั่วประเทศที่ได้รับความคุ้มครอง&nbsp; &nbsp;นายสิงหะ นิกรพันธุ์ ผู้อำนวยการสถาบันคุ้มครองเงินฝาก (สคฝ.) เปิดเผยว่า ในช่วงนี้มีกระแสการตื่นตัวของผู้ฝากที่มีการศึกษาและวางแผนการเงินรับการคุ้มครองเงินฝากต่อเนื่อง และจากจำนวนสถิติข้อสอบถามในขณะนี้มีผู้ฝากเงินจำนวนมากสนใจสอบถามเข้ามาว่าเงินฝากของตนได้รับความคุ้มครองหรือไม่และสถาบันการเงินแห่งใดบ้างที่ได้รับความคุ้มครอง ซึ่งปัจจุบันนั้นสถาบันการเงินที่อยู่ภายใต้กฎหมายคุ้มครองเงินฝากทั้งสิ้น 38 แห่งและสาขาทั่วประเทศ ประกอบด้วยธนาคารพาณิชย์ 32 แห่ง บริษัทเงินทุน 3 แห่ง และบริษัทเครดิตฟองซิเอร์ 3 แห่ง
11 พ.ค. 2554

สถาบันคุ้มครองเงินฝากย้ำผู้ฝากเงินโปรดสังเกต “โลโก้ตราสัญลักษณ์สถาบันคุ้มครองเงินฝาก” ได้ที่ทำการสถาบันการเงินทุกสาขาทั่วประเทศที่ได้รับความคุ้มครอง   นายสิงหะ นิกรพันธุ์ ผู้อำนวยการสถาบันคุ้มครองเงินฝาก (สคฝ.) เปิดเผยว่า ในช่วงนี้มีกระแสการตื่นตัวของผู้ฝากที่มีการศึกษาและวางแผนการเงินรับการคุ้มครองเงินฝากต่อเนื่อง และจากจำนวนสถิติข้อสอบถามในขณะนี้มีผู้ฝากเงินจำนวนมากสนใจสอบถามเข้ามาว่าเงินฝากของตนได้รับความคุ้มครองหรือไม่และสถาบันการเงินแห่งใดบ้างที่ได้รับความคุ้มครอง ซึ่งปัจจุบันนั้นสถาบันการเงินที่อยู่ภายใต้กฎหมายคุ้มครองเงินฝากทั้งสิ้น 38 แห่งและสาขาทั่วประเทศ ประกอบด้วยธนาคารพาณิชย์ 32 แห่ง บริษัทเงินทุน 3 แห่ง และบริษัทเครดิตฟองซิเอร์ 3 แห่ง 
ทั้งนี้ ปัจจุบันสถาบันคุ้มครองเงินฝากได้มีการประสานงานแจกจ่ายสติ๊กเกอร์เครื่องหมายตราสัญลักษณ์สถาบันคุ้มครองเงินฝาก ให้กับสถาบันการเงินทุกแห่งที่อยู่ภายใต้ความคุ้มครอง รวมทั้งสาขาทั่วประเทศแล้ว  โดยได้ขอความร่วมมือสำนักงานใหญ่และสาขาของธนาคารพาณิชย์ บริษัทเงินทุนและบริษัทเครดิตฟองซิเอร์แต่ละแห่ง ให้ดำเนินการติดตราสัญลักษณ์ดังกล่าวในที่ที่ผู้ฝากเงินสามารถเห็นได้ชัดเจน เพื่อสร้างความมั่นใจให้กับผู้ฝาก 
ทั้งนี้ เป็นไปตามข้อบังคับสถาบันคุ้มครองเงินฝากว่าด้วยการใช้ข้อความ เครื่องหมาย หรือสัญลักษณ์ พ.ศ.2552 ลงวันที่ 9 มิถุนายน 2552 กำหนดให้สถาบันการเงินที่เงินฝากได้รับการคุ้มครองตามพระราชบัญญัติสถาบันคุ้มครองเงินฝาก พ.ศ. 2551 แสดงข้อความ เครื่องหมาย หรือสัญลักษณ์ตามที่สถาบันกำหนดไว้ในที่เปิดเผย เพื่อให้ลูกค้าหรือประชาชนเห็นได้อย่างชัดเจนตลอดเวลา ณ ที่ทำการ และสาขาทุกแห่ง
นอกจากนี้ ในอนาคตทางสถาบันฯ จะได้มีการประสานงานเพื่อให้มีการตราสัญลักษณ์ของสถาบันคุ้มครองเงินฝาก หรือมีการแสดงข้อความเพื่อบอกกล่าวอย่างชัดเจนบนเอกสารที่เกี่ยวข้องกับผลิตภัณฑ์นั้นๆ เพื่อสร้างความชัดเจนว่าผลิตภัณฑ์ใดที่ได้รับความคุ้มครองจากสถาบันฯหรือไม่ต่อไปเพื่อป้องกันความสับสนอีกด้วย  ดังนั้น ผู้ฝากเงินทุกท่านสามารถอุ่นใจได้กับทุกสถาบันการเงินที่ได้รับความคุ้มครอง ซึ่งสังเกตได้จากสติ๊กเกอร์ตราสัญลักษณ์สถาบันคุ้มครองเงินฝาก ณ ที่ทำการสถาบันการเงินทุกแห่งทั่วประเทศ
สำหรับผู้สนใจต้องการค้นหารายชื่อสถาบันการเงินที่ได้รับความคุ้มครองตาม พ.ร.บ.สถาบันคุ้มครองเงินฝาก สามารถค้นหาได้ทางเว็บไซต์ www.dpa.or.th ที่เมนูข้อมูลควรรู้ หัวข้อท่านถาม-เราตอบ หรือสอบถามข้อมูลรายละเอียดต่างๆ เพิ่มเติม สามารถติดต่อได้ที่ 02-272-0300